Когато прехвърлителят по договора почине в кратък срок, след сключване на този вид сделка, останалите наследници имат право на съдебен иск, с който да обявят договора за нищожен по чл. 26 от ЗЗД, поради липса на основание. В този случай, ако е дадена някаква издръжка или е престирана някаква част от задължението за гледане, тя следва да е в минимални размери и да не съответства с цената на имота. Всичко дадено по обявения за нищожен договор, е дадено без основание и подлежи на връщане.